பன்னிரு செவியு மாரப் பருகமு தாகி யோதின் உன்னிய வுன்னி யாங்கிங் குதவுவ தாகிப் பாவுண் முன்னுற வந்து நிற்கு முருகாற்றுப் படைமொழிந்தான்".  (சீகாளத்திப் புராணம்:நக்கீரச்சருக்கம்,115.) முக்கியக் குறிப்புக்கள் 1.நச்சினார்க்கினியர், தொல்காப்பியம்:புறத்திணையியல் சூத்திரம்.36,உரை. "முருகாற்றுப்படையுள், புலம் பிரிந்துறையும் சேவடி யெனக் கந்தழிகூறி, நின்னெஞ்சத்து இன்னசை வாய்ப்பப்  பெறுதியெனவும் கூறி, அவனுறையும் இடங்களுங்கூறி, ஆண்டுச் சென்றால் அவன் விழுமிய பெறலரும்பரிசில் நல்குமெனவுங் கூறி, ஆண்டுத் தான்பெற்ற பெருவளம் அவனும் பெறக் கூறியவாறு காண்க. இதனைப் புலவராற்றுப்படை யென்று உய்த்துணர்ந்து பெயர் கூறுவார்க்கு முருகாற்றுப்படை யென்னும் பெயரன்றி அப்பெயர் வழங்காமையான் மறுக்க. இனி, முருகாற்றுப்படை யென்பதற்கு முருகன்பால் வீடு பெறுதற்குச் சமைந்தானோர் இரவலனை ஆற்றுப்படுத்தது என்பது பொருளாகக் கொள்க". மெய்: நச்சினார்க்கினியரின் கருத்துப்படி இப்பாடலைப் புலவராற்றுப்படை என்பது தவறு; முருகாற்றுப்படை என்பதே வழக்கு என்பதாம். அதாவது, வீடுபேறு வேண்டிய இரவலனை முருகனிடம் ஆற்றுப்படுத்தியது முருகாற்றுப்படை என்பதாம்.